કહેવામાં આવી રહ્યું છે કે રાષ્ટ્રીય સ્વયંસેવક સંઘનું નેતૃત્વ વિહિપના આંતરરાષ્ટ્રીય કાર્યકારી અધ્યક્ષ પ્રવીણ તોગડીયાના નજીકના કહેવામાં આવતા વર્તમાન અધ્યક્ષ રાઘવ રેડ્ડીના સ્થાને હિમાચલ પ્રદેશના ગવર્નર અને મધ્ય પ્રદેશ હાઈકોર્ટના જજ રહી ચુકેલા વિષ્ણુ સદાશિવ કોકજેને સોંપવામાં આવી શકે છે. કહેવામાં આવી રહ્યું છે કે પીએમ મોદીની નિંદા કરવા બદલ આરએસએસ અને બીજેપી તોગડિયાથી નારાજ છે. ગત 29મી ડિસેમ્બરના રોજ આંતરરાષ્ટ્રીય અધ્યક્ષની પસંદગી કરવા માટે ભુવનેશ્વરમાં પરિષદના સભ્યોની એક બેઠક મળી હતી. જોકે, આ બેઠકમાં કોઈ નામ પર સહમતિ થઈ ન હતી. બાદમાં એવું નક્કી કરવામાં આવ્યું હતું કે રાઘવ રેડ્ડી તેમજ વિષ્ણુ સદાશિવ કોકજેના નામ પર વોટિંગ કરાવવામાં આવે. આ ચૂંટણીમાં ભારતમાંથી 209 અને ભારત બહારથી 64 પ્રતિનિધિઓ વોટિંગ કરશે. આમાં શું થશે તે વાત સંયુક્ત મહાસચિવ સુરેન્દ્ર જૈનના ભાષણમાં સ્પષ્ટ થઈ ગયું છે.